બન્નેએ ૧૯૯૮માં લગ્ન કરી લીધાં હતાં. લગ્ન બાદ હેમા અને ચિંતન મુંબઈમાં જુહુ ખાતેના એક ફ્લેટમાં રહેવા લાગ્યાં. બન્ને ચિત્રકાર હતા. હેમાએ મૂર્તિકાર અને ચિત્રકાર રૂપે દેશ-વિદેશમાં નામના મેળવી. તેને ગુજરાત કલા અકાદમી તથા રાષ્ટ્રીય કલા અકાદમીનો એવોર્ડ તથા કેન્દ્રીય માનવ સંસાધન મંત્રાલય તરફથી સ્કોલરશિપ પણ મળી હતી. તેનાં પ્રદર્શન મુંબઈ, દિલ્હીની સાથે વિદેશોમાં પણ યોજાયાં. વર્ષો અગાઉ આવેલી ફિલ્મ ‘અભિમાન’ની જેમ જેટલી નામના કલાકાર પત્ની હેમાને મળી એટલી નામના કલાકાર પતિ ચિંતનને નહોતી મળી.